Manbalarning ma’lumot berishicha, shartnoma qiymati 10,4 mlrd dollarni tashkil etadi. Foto: Flickr AQSh davlat departamenti kongressga Lockheed Martin kompaniyasining 50 dona F-35 qiruvchi samolyoti Birlashgan Arab Amirliklariga sotilishini qo‘llab-quvvatlashini ma’lum qildi. Bu haqda Bloomberg agentligi xabar bermoqda. Agentlik manbalarining bergan ma’lumotlariga ko‘ra, shartnoma qiymati 10,4 mlrd dollarni tashkil etadi. Avvalroq Isroil F-35 qiruvchilari yetkazib berilishiga qat’iy qarshi chiqqandi. 23 oktabr kuni Isroil bosh vaziri Binyamin Netanyaxu va Mudofaa vaziri Beni Gans Vashingtonning BAAga qiruvchi samolyotlar sotishiga e’tiroz bildirmaslikka qaror qilishdi. F-35 – yadro qurolini tashiy oladigan qiruvchi samolyot bo‘lib, uni yaratish loyihasida AQSh bilan birga sakkizta davlat ishtirok etgan.